ഗാന്ധി: ദ ഇയേഴ്സ് ദാറ്റ് ചേഞ്ച്ഡ് ദ വേൾഡ്

ഇന്ത്യൻ ചരിത്രകാരനായ രാമചന്ദ്ര ഗുഹയുടെ (ജനനം 1958) 2018 സെപ്റ്റംബറിൽ പെൻഗ്വിൻ റാൻഡം ഹൗസ് പ്രസിദ്ധീകരിച്ച ഒരു നോൺ-ഫിക്ഷൻ പുസ്തകമാണ് ഗാന്ധി: ദ ഇയേഴ്സ് ദാറ്റ് ചേഞ്ച്ഡ് ദ വേൾഡ്, 1914-1948. മഹാത്മാ ഗാന്ധിയുടെ ഏറ്റവും വിപുലമായ ജീവചരിത്രങ്ങളിലൊന്നായ ഈ പുസ്തകം വ്യാപകമായ പ്രശംസകളും അംഗീകാരങ്ങളും നേടി. ഗാന്ധിയെക്കുറിച്ച് ധാരാളം എഴുതിയിട്ടുള്ള ഗുഹ, ഇന്നത്തെ തലമുറയ്ക്ക് വേണ്ടി ഗാന്ധിയുടെ ജീവിതം വിവരിക്കാൻ ആഗ്രഹിക്കുന്നതിനാൽ ആണ് ഈ ജീവചരിത്രം രചിച്ചത് എന്ന് പറയുന്നു. ഈ പുസ്തകം, ദക്ഷിണാഫ്രിക്കയിൽ നിന്ന് തിരിച്ചെത്തുന്നത് മുതൽ 1948 ൽ ഗാന്ധിയുടെ കൊലപാതകം വരെയുള്ള അദ്ദേഹത്തിന്റെ ജീവിതത്തിന്റെ കഥ മാത്രമല്ല, നമ്മുടെ സ്വാതന്ത്ര്യ പ്രസ്ഥാനത്തിന്റെയും അതിന്റെ നിരവധി സരണികളുടെയും ചരിത്രം കൂടി പറയുന്നുവെന്ന് ചില ഉറവിടങ്ങൾ പറയുന്നു.

 അവലംബം 

വർഗ്ഗം:മഹാത്മാഗാന്ധിയെക്കുറിച്ചുള്ള പുസ്തകങ്ങൾ